Tim Cook: iOS og OSX smelter ikke sammen

“Det vil simpelthen gøre oplevelsen dårligere,” siger Tim Cook i et interview med Box. Dermed lukker Apple chefen altså alle snakke om, at Apple ligesom Microsoft skulle være i gang med at smelte deres to styresystemer, iOS og OSX sammen til et enkelt, der kan køre på alle deres enheder.

Men Cook synes i øvrigt ikke, at Microsofts ide er dårlig – den er bare ikke god for Apple, mener han. Til gengæld begraver han i samme interview stridsøksen med Microsoft, som han roser for deres innovative software – ligesom Apple i øvrigt også gjorde ved seneste lancering af de nye iPhones og den nye iPad Pro, som vil være oplagt til en omgang Office til iOS. Generelt mener Cook, at både forbrugere og professionelle hellere ser Apple og Microsoft samarbejde end være i flæsket på hinanden. Det kan der jo være noget om.

Tim Cook: iOS og OSX smelter ikke sammen